《登张举之书楼》
明代·戴冠

楼促高城起，登临送目新。
三年为客地，万里故园春。
江树迷归鸟，山花拥战尘。
莫令王粲在，此际更伤神。

作者简介：（1442—1512）明江苏长洲人，字章甫。好古笃学，凡诸子百家、山经地志、阴阳历律、稗官小说，无不深究。及长，益讲求当世之务。大学士李东阳深爱其文。以年资贡礼部，授绍兴府训导，被诬罢归卒。有《礼记集说辨疑》、《濯缨亭笔记》、《读史类聚》等。